JAS พุ่งเกือบ 3% กูรูมอง Downside จำกัด-สัญญาณเทคนิคขาขึ้น
JAS พุ่งเกือบ 3% สัญญาณเทคนิคขาขึ้น ล่าสุด เวลา 10.47 น. อยู่ที่ 5.60 บาท บวก 0.15 บาท หรือ 2.75% สูงสุด 5.80 บาท ต่ำสุด 5.40 บาท มูลค่าซื้อขาย 2.35 พันล้านบาท ด้าน บล.เคที ซีมิโก้ แนะ "ซื้อเก็งกำไร" มองราคามีแนวโน้มปรับตัวขึ้นแข็งแกร่ง
14 ก.ค. 2559

ผู้สื่อข่าวรายงานว่า ราคาหุ้นบริษัทจัสมิน อินเตอร์เนชั่นแนล จำกัด (มหาชน) หรือ JAS ล่าสุด ณ เวลา 10.47 น. อยู่ที่ 5.60 บาท บวก 0.15 บาท หรือ 2.75% สูงสุด 5.80 บาท ต่ำสุด 5.40 บาท ด้วยมูลค่าซื้อขาย 2.35 พันล้านบาท ขณะที่ดัชนีหุ้นไทยโดยรวมบวก 0.09%
 
โดย บล.เคที ซีมิโก้ แนะ “ซื้อเก็งกำไร” JAS เนื่องจากราคาสามารถเด้งตัวกลับขึ้นมาจากแนวรับ 5.00 บาทได้เร็ว แสดงให้เห็นว่าราคายังคงมีแนวโน้มขาขึ้นที่แข็งแกร่ง ราคาจึงมีโอกาสที่จะขึ้นมาเคลื่อนไหวที่ระดับ 6.00 บาทได้ พร้อมให้แนวรับ 5.00 ,4.60 บาท ส่วนแนวต้าน 5.50 ,6.00 บาท
ด้าน บล.กรุงศรี ระบุในบทวิเคราะห์ (14 ก.ค.) ว่า กลุ่มสื่อสารน่าจะมีการเข้าเล่นเก็งกำไรต่อเนื่อง แม้แนวโน้มกำไรไม่โดดเด่นแต่ราคาหุ้น JAS มี Dowside จำกัด
ส่วน บล.เคทีบี (ประเทศไทย) ระบุว่า JAS ราคามีแนวโน้มแกว่งตัวขึ้น โดยมีแนวรับ 5.25-5.40 บาท ส่วนแนวต้าน 5.60-5.80 บาท